Pjotr Iljitsch Tschaikowski

**Pjotr Iljitsch Tschaikowski** (, wiss. Transliteration **', dütsch ''Peter Tschaikowski''; * 25. April<sup>[[Julianischer Kalender|jul.]]</sup>/[[7. Mai]]<sup>[[Gregorianischer Kalender|greg.]]</sup> [[1840]] z' [[Wotkinsk|Kamsko-Wotkinski Sawod]]; † 25. Oktober<sup>[[Julianischer Kalender|jul.]]</sup>/[[6. November]]<sup>[[Gregorianischer Kalender|greg.]]</sup> [[1893]] z [[Sankt Petersburg]]) isch en [[Russisches Kaiserreich|russische]] [[Komponist]] gsii. Obwohl er nöd de [[Gruppe der Fünf|Gruppe vu de foif]] aghört, gillt er als de bedütensti [[Liste russischer Komponisten klassischer Musik|russisch Komponist]] vum 19.Joohrhundert.
Weltbekannt isch de Tschaikowski dur di warschinlich berüemteste Ballet vu de Welt , ''[[Schwanensee|Schwanesee]]'' und ''[[Der Nussknacker|de Nussknacker]]'', zu dene er d Musigg gschribe het.

== Läbe ==
=== Sini früe Joohr (1840–1861) ===

Pjotr Iljitsch Tschaikowski isch als zweite Sohn vumne [[Bergbauingenieur|Bergbouingenieur]] und dem sinere zweite Frau Alexandra Andrejewna, de Enkelin vumne [[Frankreich|französische]] [[Immigrant]]e namens Michel d’Assier, uf d Welt cho. Us dere Ehe hed de Pjotr au Gschwüsterti becho, de Nikolai, d' Alexandra, de Hypolit und d' Zwilling Anatol und Modest. Di musikalisch Neigig vu dr Familie isch nid fest usprägt gsi. Uf sin eigete Wunsch het de Tschaikowski im Alter vu vieri Klavierunterricht becho. Ab em Joohr 1844 hend am Tschaikowski sini Eltere di französisch [[Gouvernante]] Fanny Dürbach (1822–1901) igstellt, wo en grosse Ifluss uf em Tschaikowski sini Entwicklig gha het und mit dere er sis Lebe lang i Kontakt blube isch. I dere Ziit het de Tschaikowski scho Gedicht gschribe und isch vo de Fanny Dürbach ''le petit Pouchkin'' („de chlini [[Alexander Sergejewitsch Puschkin|Puschkin]]“) gnennt worde.

Di erst Musigg, wo ihn prägt het, stammt vumne mechanische Klavier, wo sin Vater us Petersburg mitbroocht het - de noni mal foifjährig Peter isch begeisteret gsii. Als sini Mueter ihn zum erste mal ufem Klavier het Tonleitere spile loh, het er scho es stückli chöne nohspile, woner ghört gha hett. Sini Familie isch über sis Talent so erstuunt gsii, das sin Vater d Maria Paltschikowa igstellt het, wo sim Sohn Klavierunterricht geh het. De Peter het bald besser chöne vum Blatt spile als sini Klavierlehreri.

D Eltere vum Tschaikowski hend für ihn e Boste im Staatsdienst vorgseh gha, darum ischer vu 1850 bis 1859 i de Rechtsschuel z Sankt Petersburg gsi und het nachher im Justizministerium gschaffed. Sini musikalisch Witerbildig het er sich ellei finanziert i dere Zit mit private Klavierstunde vum [[Pianist]] Rudolf Kündinger us [[Nördlingen|Nördlinge]], wo nach Russland usgwandere isch. De het über de Tschaikowski gschribe: 


I dem Punkt het de Kündinger recht bhalte: de Tschaikowski isch nid Pianist worde, dadefür het sin Klavierunterricht vu 8 Joohr (als Chind und angehende Musiggstudent) nöd glanget - nöd umesuscht sind sini Klavierkonzert vu anderne urufgfüehrt worde.

Iflüss uf de Tschaikowski vermuetet mer au bimne [[Italien|italienische]] Gsangslehrer namens Piccioli. Vum [[Johann Sebastian Bach|Bach]] und [[Wolfgang Amadeus Mozart|Mozart]] het er nüt ghalte, er het sich defür super mit de italienische Opere uskennt und het de Tschaikowski dezue bewoge, sis erste Werk z veröffentliche, e italienische Kanzonette underem Titel ''Mezza notte.''

=== 1861–1871 ===
Trotz em guete Lohn vum Tschaikowski, woner as [[Beamtenstatus|Beamte]] verdient het und wonem erlaubt het, vilne chostspilige Vergnüege nohzgah, ischem 1861 das Lebe vertleided. De Tschaikowski, wo bis jetzt nu mittelmässigi musikalischi Kenntniss gha het, het es Musiggstudium agfange – en Schritt, wo nid alli vu sinere Familie akzeptiert hend. Sin Onkel, de Peter Petrowitsch, hed dezue gmeint: „Dä Peter. Dä Nütnutz vu Peter! Jetzt het er d Jurisprudenz mit em Dudelsack vertuuscht!“ Und sin Brüeder de Modest het später i sine Erinnerige ufgschribe:


1862 isch de Tschaikowski is [[Sankt Petersburger Konservatorium|Petersburger Konservatorium]] i trette, wo dr [[Anton Grigorjewitsch Rubinstein|Anton Rubinstein]] gründet het. De Rubinstein het en persönlich i [[Komposition (Musik)|Komposition]] und [[Instrumentation]] unterrichtet. De theoretisch Unterricht het de Tschaikowski bim [[Polen|polnische]] Komponist [[Nikolai Zaremba]] becho. Mit grosser Zielstrebigkeit het er probiert, di fehlende Kentniss i de Komposition nahzhole. Imne Brief vum 4. Dezember<sup>[[Julianischer Kalender|jul.]]</sup>/[[16. Dezember]]<sup>[[Gregorianischer Kalender|greg.]]</sup> [[1862]] het er a sini Schwöster gschribe:



1866 heter nach [[Moskau]] zügled. Bim Brüeder vum Anton Rubinstein, [[Nikolai Grigorjewitsch Rubinstein|Nikolai Rubinstein]], het de Tschaikowski e Underkunft gfunde. De het de jetzt mittellosi Musiker bi sich wohne lah und het im sin abtreite Azug dur e neui Bechleidig ersetzt und ihm e Stell am [[Moskauer Konservatorium]] als Dozent vermittlet.

Z' Moskau sind di erste erfolgriche Kompositione entstande, so au d [[Ouvertüre]] ''Romeo und Julia,'' wo de Komponist [[Mili Alexejewitsch Balakirew|Mili Balakirew]] agregt het und i dene de Tschaikowski Element vu dr [[Sonatensatzform|Sonatesatzform]] brucht het. Uf Kritik a sine Werch het de Tschaikowski zu dere Zit sehr sensibel reagiert: D' [[Oper]]e ''De Wojewode,'' in dere er, ähnlich wie d Mitglider vu dr [[Gruppe der Fünf|Gruppe vu dr Foif]], e typischi [[Russland|russischi Musiggsprooch]] brucht und russischi Volkslieder zitiert (urufgfüehrt 1869 ohni di erhoffti Resonanz) und ''Undine'' (d Ufführig isch abglehnt worde) het er i de Reaktion uf sin Misserfolgt sofort verbrennt, er het spöter aber Teil us de Udine für sini nächsti Opere ''De Opritschnik'' wieder brucht. Vili Zügniss beleged, dass er immer meh [[Depression|depressiv]] und [[Neurose|neurotisch]] worde isch. Sini gheim ghalteni [[Homosexualität]] isch für ihn e seelischi Belastig gsii. Trotzdem hets 1868 fast e anderi Wendig i sim Lebe gäh: Nachdem er d Sängeri [[Désirée Artot de Padilla|Désirée Artôt]] kenneglernt hät, het er sin Vater igweiht, si hürate z welle. Dadrususe isch aber nüt worde, Fründ vum Tschaikowski und d Mueter vu de Bruut hend die Verbindig hindertribe. 1869 het d Artôt me spanische Bariton s Ja-Wort gäh.

=== 1871–1874 ===
1871 isch de Tschaikowski bim Rubinstein uszoge. Er isch witerhin Dozent am Moskauer Konservatorium gsii und het e paar Opere komponiert, wo uf teilti Meinig gstosse sind. D Uruffüehrig vu sinere Opere ''De Opritschnik'' (Liibwächter) [[1874]], i dere ukrainischi Volkslieder brucht werded und die de englisch Musiggwüsseschaftler [[Gerald Abraham]] im 20. Joohrhundert als „e gründlichi Übersetzig vu [[Meyerbeer]] is Russische“ bezeichnet het, het am Tschaikowski Seelequale gmacht. Er het a sin Schüeler [[Sergei Iwanowitsch Tanejew]] gschribe:


=== 1874–1877 ===

D [[Komposition (Musik)|Komposition]] us de Moskauer Jahr, wo für sis Lebe am bedütsamste isch, isch s' [[1. Klavierkonzert (Tschaikowski)|1. Klavierkonzert op. 23 in b-Moll]] gsii. De Tschaikowski hets 1874 gschribe und grad sim Fründ Nikolai Rubinstein vorgspillt, a des au gwidmet het söle si. D Erschütterig über d Reaktion vum Rubinstein isch so nachhaltig gsi, dass de Tschaikowski au drüü Joohr später no imne Brief a sini [[Mäzen]]in [[Nadeschda Filaretowna von Meck|Nadeschda vu Meck]] gschribe het:


De Rubinstein het vorgschlage, s Konzert komplett neu z überarbeite. De Tschaikowski degege het nid ei Note gänderet, het d Paritur zemegschnüert und si em [[Dirigent]] und Pianist [[Hans von Bülow]] gschickt. De het gege das Werch nüt izwende gha und isch bi dere Uruuffüehrig 1875 in [[Boston]] selber am Klavier ghockt. D Antwort vom Publikum überwältigend gsii. Später hed den au de Rubinstein sini negativi Meinig gändered.

I dere Ziit sind au di erste drüü [[Sinfonie]] entstande, zudem d Musigg zu ''Schneewittli'' und s' [[Ballett]] ''Schwanesee'', weles im Joohr 1877 under widrige Umständ uuruufgfüert worde isch. S musikalisch und tanztechnisch aaspruchsvolle Ballet isch vu de Uusfüehrende vum Moskauer [[Bolschoi-Theater]] starch vereifacht worde und isch i dere Form bim Publikum und de Kritik duregheit. wodure es e langi Ziit lang chum und immer mit wenig Erfolg uufgfüehrt worde isch. E grösseri Umarbeitig het de Tschaikowski immer abglehnt. Das Werch isch ersch nach sim Tod zumene Klassiker vum Ballett worde, usgange vunere richtigswiisende Inszenierig vum [[Marius Petipa]], [[Lew Iwanowitsch Iwanow|Lew Iwanow]] und [[Riccardo Drigo]] under de Autorisierig vum Modest em Brüeder vum Tschaikowski im Jahr 1895.

I sinere freie Ziit isch de Tschaikoski nach verschidene Städt i Europa greist, drunder [[Neapel]] und [[Paris]].
En Bsuech vu dr Erstuuffüehrig vu [[Der Ring des Nibelungen|De Ring vu, Nibelige]] in [[Richard-Wagner-Festspiele|Bayreuth]] het grosses Misfalle im Tschaikowski füre grüeft. Er het am Modest, sin Brüeder gschribe:


I [[Bayreuth]] isches em Tschaikowski zum erste Mal bewusst worde, das sin Ruef als Komponist über Grenze vu Russland riicht.

=== Krisejoohr 1877 ===

1877 ischs Joohr gsi won de Komponist sini ernstischt inner Krise gha het. Am Afang 1877 het er zum erste mal d' [[Nadeschda Filaretowna von Meck|Nadeschda vo Meck]] (1831–1894) troffe. Si isch di riich Witwe vum [[Deutsch-Balten|Düütsch-Balte]] [[Karl von Meck|Karl vo Meck]] gsii, wo 1876 gstorbe isch. Si het en grosse Kunstsinn bewise und het später au de[[Claude Debussy]] es Ziitli lang finanziell understützt. De Tschaikowski und Frau vo Meck hend über Joohre e Brieffründschaft gha. De Komponist het stets druf glueget, d Frau vo Meck nöd z treffe. Doch 1879 isches trotzdem zunere flüchtige Begegnig währendere Kutschefahrt cho, de Tschaikowski ischere usgwiche und het si nöd agredet. Au trotz de finanzielle Understützig vu de Frau vo Meck hets immer wieder finanzielli Engpäss gäh.

Während dere Ziit het de Tschaikowski au e romantischi Liebesbeziehig mit em [[Iossif Iossifowitsch Kotek|Iosif Kotek]] gha, ein vu sine ehemalige Schüeler am [[Moskauer Konservatorium]], wo als Privatmusiker bi de Nadeschda vo Meck agstellt gsii isch. Imne Brief am Modest sin Brüeder het de Tschaikowski im Januar 1877 gschribe:


Ende April oder Anfang Mai 1877 het de Tschaikowski vunere ihm unbekannte Antonina Miljukowa, in dem si behauptet het, si heg ihn am Konservatorium troffe; i wiitere Briefe het si mit Selbstmord droht, falls er si nöd treffe würdi. De Tschaikowski het ihrem Dränge am Schluss nahgäh, au will er es gwüsses Verstädniss und Mitleid für ihri verzwiifleti Liebi empfunde het. Vo Biographe wird vermuetet, dass em Tschaikowski au de Gedanke gfalle het, dur d Hürat mit enere Frau nach usse vo sinere Homosexualität ablenke z chönne. Am 18. Juli 1877 het d Hochziit stattgfunde. Es isch abgsproche gsii, dass bed e Hürat mit gschwüsterliche Verbundeheit praktiziere würded. D' Beziehig het aber chum 3 Mönät ghebed. Scho nach drüü Wuche vum hüsliche Zemesii, söli sich de Tschaikowski i de Nacht ad [[Moskwa]] gschliche ha und is tüüfi Wasser gange sii, isch aber später zruggcho und het siss Nasssii miteme usversehene Sturz in Fluss erchlärt. De Vorfall wird hüt alerdings in Bereich vu de Anekdote verwise. Tatsächlich aber het de labili Tschaikowski enorm under dem falsche Spiil glitte. Imne spätere Brief git de Tschaikowski zue:


De Striit zwüsched em Paar und d Nachstellige vum Miljukowa nach de Trennig sind en Albtraum fü de Tschaikowski gsii. Trotzdem isch die Hürat nie gschide worde.

De Tschaikowski het sich vu dene Ereigniss z' [[Kamjanka]] (hütigi [[Ukraine]]) bi sinere Schwöster erholt sowie währendme fast einmonatige Ufenthalt z' [[Clarens VD|Clarens]] am [[Genfersee]]. Det het er zeme mit em Kotek sis einzige [[Violinkonzert (Tschaikowski)|Violinkonzert]] entwickled. Au das Werch isch wie sis 1. Klavierkonzert uf Vorbehalt us sim Musikerumfeld gstosse, öppe vum als Soliste fürd Uuruuffüehrig denkte [[Leopold von Auer|Leopold Auer]], wo das Konzert als „unspielbar“ qualifiziert het. Wieder het sich de Tschaikowski nöd irre lah, d Uuruuffüehrig vum Konzert mitem [[Adolph Brodsky]] als Solist isch zwei Joohr später z' [[Wien]] zumene grosse Erfolg worde. Sini Gönneri d' Frau vo Meck het em i dere Ziit e Joohresrente vu 6000 [[Rubel]] geh, was ihn finanziell unabhängiger gmacht het. So het ers sich chöne leiste, sini Ernennig als russische Vertreter a de Pariser [[Weltausstellung|Weltusstellig]] 1878 abzsege und witeri Reise, öppe nach Frankrich und Italie z undernäh.

=== Der Musikkritiker ===
Ab 1871 het de Tschaikowski e zuesätzlichi Tätigkeit als [[Musikkritiker|Musiggkritiker]] agfange. Sini Kritike hend hüffig nid de gwähnliche Ischätzige entsproche. So het er über de
* [[Johann Sebastian Bach]] gmeint: 
: „Ich chan zwar sege, das ich gern Bach spiile, wil s Spile vunere guete Fuge underhaltend isch, aber ich gseh i ihm nöd es grosses Genie […]“ (1879)
* [[Ludwig van Beethoven]] gmeint: 
: „Ich wett nöd, de Leitsatz vo de Beethovische Unfehlbarkeit verkünde, und wenn ich au nöd im gringste sini gross historisch Bedütig lügne, so find ich doch s bedingigslose und selbstverständliche Stuune über jedes vu sine Werch als unabracht. Aber unbestriitbar isch, dass Bethooven i einige vu sine symphonische Werch e Höchi erreicht, uf dere kein oder fast kein andere Komponist nebed ihm staht.“ (1871)
* [[Charles Gounod]]: 
: „Em Gounods sis künstlerische Schaffe isch für mich es Rätsel. Zwiifelslos isch de ''Faust'' mitere grosse Meisterschaft komponiert worde, die, wenn au nöd genial, zmindes e Eigeart verratet. Doch alles woner nach dem ''Faust'' gschribe het, isch schwar, talentlos.“ (1878)
* [[Franz Liszt]] gmeint: 
: „Sini Kompositione lönd mich chalt; si verratet meh poetischi Absichte als echti schöpferischi Chraft, meh Farb als Form, meh üssere Glanz als innere Ghalt, so ganz im Gegesatz zum [[Robert Schumann]] […].“ (1881)
* [[Giuseppe Verdi]] gmeint: 
: „De Sohn vum sunnige Süde het vil a sinere Kunst gsündigt, idem er di ganz Welt mit sine abgschmackte Leierchastemelodie überfluetet, aber viles mue ihm verzeiht werde, weg sim unzwifelhafte Talent, de Innigkeit vum Gfühl, die jedi Verdischi Komposition bsitzt.“

Anderi Komponiste wie de [[Hector Berlioz]], de [[Joachim Raff]], de [[Georges Bizet]], de [[Alexander Porfirjewitsch Borodin|Alexander Borodin]], de [[Michail Iwanowitsch Glinka|Michail Glinka]] („e Reis im Mänteli vum [[Dilettantismus]]“) und de [[Edvard Grieg]] („besser als [[Johannes Brahms]]“) hend de Tschaikowski usdrücklich globt.

De Edvard Grieg und sini Frau Nina hend e innigi Fründschaft zum Peter Tschaikowski gha. Obwohl sich dem sin klassische Stil nöd mit dem vum Grieg vergliche lah het, hend scho dozumals Kritiker e Art „musikalische Seelenverwandtschaft“ gfunde. Z' Frankreich het mer sogar vunere russische und enere [[Norwegen|norwegische]] Dominanz i de klassische Musigg vum Endi vum 19. Joohrhundert gredet.



=== Letzti Joohre ===
D Joohr 1878–1884 werded für de Tschaikowski als schäpferischs Tüüf bezeichnet, obwohl er dur sin französisch Verleger Mackar und Jurgenson gförderet worde isch und witeri Werch gschribe het. Ab 1879 sind under anderem d Werch ''D' Jungfrau vu Orleans,'' ''[[Capriccio Italien]],'' s' [[2. Klavierkonzert (Tschaikowski)|2. Klavierkonzert G-Dur]] op. 44 (es isch mit em Pianiste Sergej Tanejew z' Moskau uuruufgfüehrt worde), d' Konzert-Fantasie für Klavier und Orchester, d' Opere ''[[Mazeppa (Oper)|Mazeppa]]'' und d' ''[[Manfred-Sinfonie]]'' entsttande. Di bekanntist Opere vum Tschaikowski, ''[[Eugen Onegin (Oper)|Eugen Onegin]],'' isch am 29. März 1879 im Moskauer [[Maly-Theater]] uuruufgfüehrt worde.

Em Tschaikowski sin soziali Wiederufstiig het 1884 agfange, als er nach de Uuruuffüehrig vu ''Mazeppa'' vom Zar [[Alexander III. (Russland)|Alexander III.]] de [[Orden des Heiligen Wladimir|Wladimirorden]] vierter Klass becho het und zu dem Zweck vu Pariss nach Russland het müsse zrugcho 1887 het de Tschaikowski sis Talent als Dirigent entdeckt. Es sind Konzerttournee dur Europa gfolgt, under anderem au z' [[Berlin]], z' [[Prag]] und z' [[London]], später z' [[Dresden]], z' [[Köln]] und z' [[Frankfurt am Main]]. E Uuslandtrounee 1891 het en au nach [[New York City|New York]], [[Philadelphia]] und [[Baltimore]] gfüehrt. Ab 1888 sind di [[5. Sinfonie (Tschaikowski)|5. Sinfonie e-Moll]] op. 64, s' ''[[Dornröschen (Ballett)|Dornrösli]],'' d' Ouvertüre ''Hamlet,'' d' Opere ''[[Pique Dame (Oper)|Pique Dame]]'' und s' Ballett ''[[Der Nussknacker|De Nussknacker]]'' entstande.

Im Joohr vu sim Tod 1893 het de Tschaikowski s' (unvollendete) [[3. Klavierkonzert (Tschaikowski)|3. Klavierkonzert Es-Dur]] und di [[6. Sinfonie (Tschaikowski)|6. Sinfonie h-Moll]] op. 74 ''Pathétique'' komponiert, der ihri Uuruuffüehri er am 28. Oktober no selber gleitet het.

=== Plötzliche Tod ===
De Tschaikowski isch unerwartet am 25. Oktober<sup>[[Julianischer Kalender|jul.]]</sup>/[[6. November]]<sup>[[Gregorianischer Kalender|greg.]]</sup> [[1893]] im Alter vu 53 Joohr z' St. Petersburg gstorbe. Wenig Tääg vorher het er no sini ''Pathétique'' dirigiert. D'Todesursach het bis hüt nöd eidütig chöne klärt werde. Dezue werded 2 Meinige vertrete. Nach Ussag vum Modest sim Brüeder het sich de Tschaikowski mit de [[Cholera]], wo dozumals i St. Petersburg grassiert het, infiziert, als er us Unachtsamkeit imne Restaurant es Glas unabkochts Wasser trunke het. 
De Modest Tschaikowski het später ufgschribe:


Nach de andere hegi sich de Tschaikowski mit Arsen vergiftet, nach dem er vumene „Ehregricht“, wo us Mitglieder vu dr St.Petersburger Rechtsschuel, a der er selber Studiert gha het, bestande het mit em Hiiwiis uf sini [[Homosexualität]] ufgforderet worde isch, sich s Lebe z näh. Für di zweit These spricht, dass sich sini Fründe mit emene Kuss uf d Lippe vum Liichnahm verabschidet sölle hend - was wie de offni Sarg vum Tote enere typisch [[Russen|russische Tradition]] entspricht und nu gmacht wird, wenn d Gfahr vunere Infektion gring isch. I verschidene Fachpublikatione isch die These vertrete, wo ursprünglich 1979 vum Alexander Orlowa ufgstellt worde isch. Allerdings het de Alexander Poznansky in sim 1998 erschinene Buech über de Tod vum Tschaikowski uf verschideni Unstimmigkeite vu dere Theorie higwise.

<gallery>
Datei:Tchaikovsky Grave.jpg|Em Tschaikowski sin Grabstei i St. Petersburg
Datei:Tchaikovskydeathmask.jpg|D Totemaske vum Tschaikowski
Datei:Tchaikovsky's writing table.JPG|Sin letzte Schriibtisch, Tschaikowski-Huus z' Klin
</gallery>

== Werch ==
=== Bühnewerch ===

**Opere**
* ''[[De Wojewode]]''
* ''[[Der Opritschnik]]'' („De Liibwächter“) – Opere i 4 Äktn nach em [[Lashetschnikow]] (1870–1872; Libretto: P. Tschaikowski), Uuruuffüehrig: St. Petersburg 1874
* ''[[Wakula der Schmied|Wakula de Schmiid]] op. 14'' – Opere i 3 Äkt nach em [[Nikolai Wassiljewitsch Gogol|Gogol]] (1874; Libretto: [[J. P. Polonski]]), Uuruuffüehrig: St. Petersburg 1876. Neufassung (4 Äkt) mit em Titel „[[D Pantöffeli]]“ oder „[[Oxanas Launen|Oxanas Lunene]]“ (1885), Uuruuffüehrig: Moskau 1887
* ''[[Eugen Onegin (Oper)|Eugen Onegin]] op. 24'' – Opere i 3 Äkt nach em [[Alexander Sergejewitsch Puschkin|Puschkin]] (1877/1878; Libretto: P. Tschaikowski und [[Konstantin Stepanowitsch Schilowski|K. S. Schilowski]]), Uuruuffüehrig: Moskau 1879
* ''[[Die Jungfrau von Orléans (Tschaikowski)|Die Jungfrau vo Orléans]]'' – Opere i 4 Äkt nach em [[Friedrich Schiller|Schiller]] (1878/1879; Libretto: P.Tschaikowski), Uuruuffüehrig: St. Petersburg 1881
* ''[[Mazeppa (Oper)|Mazeppa]]'' – Opere i 3 Äkt nach em [[Alexander Sergejewitsch Puschkin|Puschkin]] (1881–1883; Libretto: [[W. P. Burenin]]), Uuruuffüehrig: Moskau 1884
* ''[[Die Zauberin|D Zauberi]]'' („Tscharodeika“) – Opere i 4 Äkt nach em [[I. W. Schpashinski]] (1885–1887; Libretto: [[I. W. Schpashinski]]), Uuruuffüehrig: St. Petersburg 1887
* ''[[Pique Dame (Oper)|Pique Dame]] op. 68'' – Opere i 3 Äkt nach em [[Alexander Sergejewitsch Puschkin|Puschkin]], (1890; Libretto: M. und P. Tschaikowski), Uuruuffüehrig: St. Petersburg 1890
* ''[[Jolanthe (Oper)|Jolanthe]] op. 69'' – Opere i eim Akt nach em [[Henrik Hertz|Hertz]], (1891; Libretto: M. Tschaikowski), Uuruuffüehrig: St. Petersburg 1892

**Ballett**
* ''[[Schwanensee|Schwanesee]] op.&nbsp;20'' – Ballett i 4 Äkt (1875/1876), Libretto von Wladimir P. Begitschew und Wassili Geltzer, Uuruuffüehrig: Moskau 1877
* ''[[Dornröschen (Ballett)|Dornrösli]] op. 66'' – Ballett i 3 Äkt nach em [[Charles Perrault|Perrault]] (Libretto: [[Iwan Alexandrowitsch Wsewoloschski|I. A. Wsewoloschski]]), Uuruuffüehrig: St. Petersburg 1890
* ''[[Der Nussknacker|De Nussknacker]] op. 71'' – Ballett i 2 Äkt nach em [[E. T. A. Hoffmann]] (Libretto: [[Marius Petipa|M. Petipa]]), Uuruuffüehrig: St. Petersburg 1892

**Schauspielmusigg**
* ''[[Musik zum Schauspiel „Der falsche Dmitri und Wassili Schuiski“|Musigg zum Schauspiil „Der falschi Dmitri und Wassili Schuiski“]]'' – vom [[Alexander Nikolajewitsch Ostrowski|Ostrowski]], Introduktion und Mazurka (1867)
* ''[[Musik zum Schauspiel „Der Barbier von Sevilla“|Musigg zum Schauspiil „De Barbier vo Sevilla“]]'' – vom [[Pierre Augustin Caron de Beaumarchais|Beaumarchais]] (1872)
* ''[[Musik zum Schauspiel „Schneeflöckchen“|Musigg zum Schauspiil „Schneeflöckli“]] op. 12'' – vom [[Alexander Nikolajewitsch Ostrowski|Ostrowski]] (1873)
* ''[[Musik zum Schauspiel „Der Wojewode“|Musigg zum Schauspiil „De Wojewode“]]'' – vom [[Alexander Nikolajewitsch Ostrowski|Ostrowski]], Monolog für Holzbläser, Harfe und Striichorchester (1886)
* ''[[Musik zum Schauspiel „Hamlet“|Musigg zum Schauspiil „Hamlett“]] op.'' – für chlises Orchester (1891)

=== Orchesterwerch ===
**Sinfonie**
* ''[[1. Sinfonie (Tschaikowski)|1. Sinfonie g-Moll]] op.&nbsp;13 „Winterträum“'' (1866)
* ''[[2. Sinfonie (Tschaikowski)|2. Sinfonie c-Moll]] op.&nbsp;17 „Chliirussischi“'' (1872)
* ''[[3. Sinfonie (Tschaikowski)|3. Sinfonie D-Dur]] op.&nbsp;29 „Polnischi“'' (1875)
* ''[[4. Sinfonie (Tschaikowski)|4. Sinfonie f-Moll]] op.&nbsp;36 „Fatum“'' (1877)
* ''[[Manfred-Sinfonie]] h-Moll op.&nbsp;58'' – Sinfonie i vier Bilder nach em [[George Gordon Byron|Byron]] (1886)
* ''[[5. Sinfonie (Tschaikowski)|5. Sinfonie e-Moll]] op.&nbsp;64'' (1888)
* ''[[6. Sinfonie (Tschaikowski)|6. Sinfonie h-Moll]] op.&nbsp;74 „Pathétique“'' (1893)
* ''[[Sinfonie Es-Dur (1892)]], sog. [[7. Sinfonie (Tschaikowski)]] o.&nbsp;op.'' (agfange im Mai 1892, abbroche im November 1892), Skizzen brucht für [[3. Klavierkonzert (Tschaikowski)|Klavierkonzert Nr.&nbsp;3 op.&nbsp;75]] und [[Andante & Finale op.&nbsp;79]] sowie Scherzo-Fantasie op.&nbsp;72, Nr.&nbsp;10 (D' Symphonie isch i de 1950er Joohre vom [[Semjon Bogatyrjew]] rekonstruiert und 1957 uuruufgfüehrt worde)

**Anderi Orchesterwerch**
* ''[[Allegro vivo E-Dur]]'' – für chlises Orchester (1863/1864)
* ''[[Allegro ma non tanto G-Dur]]'' – für Striichorchester (1863/1864)
* ''[[Andante ma non troppo/Allegro moderato A-Dur]]'' – für chlises Orchester (1863/1864)
* ''[[Agitatio/Allegro c-Moll]]'' – für chlises Orchester (1863/1864)
* ''[[Konzertouvertüre c-Moll]]'' (1865/1866)
* ''[[Ouvertüre F-Dur]]'' – (1865) für chlises, (1866) für grosses Orchester
* ''[[Dänische Ouvertüre D-Dur]] op.&nbsp;15'' über di dänische Nationalhymne (1866)
* ''[[Das Gewitter e-Moll|S' Gwitter e-Moll]] op.&nbsp;posth.76'' – Ouvertüre zum Drama vom [[Alexander Nikolajewitsch Ostrowski|Ostrowski]] (1866/1867)
* ''[[Fatum g-Moll]] op.&nbsp;posth.77'' – Sinfonischi Dichtung (1868)
* ''[[Romeo und Julia (Tschaikowski)|Romeo und Julia]]'' – Fantasie-Ouvertüre nach em [[William Shakespeare|Shakespeare]] (1869; umgarbeitet 1870 und 1880)
* ''[[Der Sturm f-Moll|De Sturm f-Moll]] op.&nbsp;18'' – Fantasie nach em [[William Shakespeare|Shakespeare]] (1873)
* ''[[Suite aus dem Ballett „Der Schwanensee“|Suite us em Ballet „De Schwanesee“]] op.&nbsp;20'' (1876)
* ''[[Slawischer Marsch|Slawische Marsch]] b-Moll op.&nbsp;31'' (1876)
* ''[[Francesca da Rimini (Tschaikowski)|Francesca da Rimini e-Moll]] op.&nbsp;32'' – Fantasie nach em [[Dante Alighieri|Dante]] (1876/1877)
* ''[[Suite Nr.&nbsp;1 d-Moll]] op.&nbsp;43'' (1878/1879)
* ''[[Capriccio Italien]] op.&nbsp;45'' (1880)
* ''[[Streicherserenade (Tschaikowski)|Serenade C-Dur]] op.&nbsp;48'' – für Striichorchester (1880)
* ''[[Ouvertüre solennelle 1812]] op.&nbsp;49'' – Festouvertüre (1880; Finale fürs Klavier solo)
* ''[[Suite Nr.&nbsp;2 C-Dur]] op.&nbsp;53 „Suite charactéristique“'' (1883)
* ''[[Suite Nr.&nbsp;3 G-Dur]] op.&nbsp;55'' (1884)
* ''[[Krönungsmarsch D-Dur|Krönigsmarsch D-Dur]]'' (1883)
* ''[[Elegie zu Ehren von I. W. Ssamarin G-Dur|Elegie zu Ehre vom I. W. Ssamarin G-Dur]]'' (1884)
* ''[[Juristenmarsch D-Dur|Juristemarsch D-Dur]]'' (1885)
* ''[[Suite Nr.&nbsp;4 G-Dur]] op.&nbsp;61 „Mozartiana“'' (1887)
* ''[[Hamlet f-Moll]] op.&nbsp;67'' – Fantasie-Ouvertüre nach em [[William Shakespeare|Shakespeare]] (1888)
* ''[[Der Wojewode a-Moll|De Wojewode]] op.&nbsp;posth. 78'' – Sinfonischi Ballade (1891)
* ''Suite us em Ballett „De Nussknacker“ op.&nbsp;71a'' (1892)

**Werch für Soloinstrument und Orchester**
* ''[[Konzertstück D-Dur|Konzertstuck D-Dur]]'' – für 2 Flöte und Striichorchester (1863/1864)
* ''[[1. Klavierkonzert (Tschaikowski)|Klavierkonzert Nr.&nbsp;1 b-Moll]] op.&nbsp;23'' (1874/1875)
* ''[[Sérénade mélancholique b-Moll]] op.&nbsp;26'' – für Violine und Orchester (1875)
* ''[[Rokoko-Variationen A-Dur]] op.&nbsp;33'' – für Violoncello und Orchester (1876/1877)
* ''[[Valse-Scherzo C-Dur]] op.&nbsp;34'' – für Violine und Orchester (1878)
* ''[[Violinkonzert (Tschaikowski)|Violinkonzert D-Dur]] op.&nbsp;35'' (1878)
* ''[[2. Klavierkonzert (Tschaikowski)|Klavierkonzert Nr.&nbsp;2 G-Dur]] op.&nbsp;44'' (1879/1880; revidiert 1893)
* ''[[Konzertfantasie G-Dur]] op.&nbsp;56'' – für Klavier und Orchester (1884)
* ''[[Pezzo capriccioso h-Moll]] op.&nbsp;62'' – für Violoncello und Orchester (1887)
* ''[[3. Klavierkonzert (Tschaikowski)|Klavierkonzert Nr.&nbsp;3 Es-Dur]] op.&nbsp;posth.'' (1893), 1. Satz vollständig, 2. & 3. Satz nur im originale Uuszuug für zwei Klavier, posthum usegäh als:
** ''[[Allegro Brillante op.&nbsp;75]]'' – für Klavier und Orchester (1893), usegäh und bearbeitet vom [[Sergei Iwanowitsch Tanejew|Sergei Tanejew]]
** ''[[Andante & Finale op.&nbsp;79]]'' – für Klavier und Orchester (1893), instrumentiert vom S. Tanejew

=== Chammermusig ===
* ''[[Adagio F-Dur]]'' – für Bläseroktett (1863/1864)
* ''[[Allegro c-Moll]]'' – für Klaviersextett (1863/1864)
* ''[[Adagio molto Es-Dur]]'' – für Striichquartett und Harfe (1863/1864)
* ''[[Allegro vivace B-Dur]]'' – für Striichquartett (1863/1864)
* ''[[Andante molto G-Dur]]'' – für Striichquartett (1863/1864)
* ''[[Andante ma non troppo e-Moll]]'' – für Striichquartett (1863/1864)
* ''[[Allegretto E-Dur]]'' – für Striichquartett (1863/1864)
* ''[[Adagio C-Dur]]'' – für Bläserquartett (1863/1864)
* ''[[Allegretto D-Dur]]'' – für Striichtrio (1863/1864)
* ''[[Streichquartett B-Dur]]'' – i eim Satz (1865)
* ''[[Streichquartett Nr.&nbsp;1 D-Dur]] op.&nbsp;11'' (1871)
* ''[[Serenade D-Dur]] zum Namenstag vom [[Nikolai Grigorjewitsch Rubinstein|N. G. Rubinstein]]'' – für Flöte, 2 Klarinetten, Horn, Fagott und Striichquartett (1872)
* ''[[Streichquartett Nr.&nbsp;2 F-Dur]] op.&nbsp;22'' (1874)
* ''[[Streichquartett Nr.&nbsp;3 es-Moll]] op.&nbsp;30'' (1876)
* ''[[Drei Stücke]] op.&nbsp;42 „Souvenir d’un lieu cher“'' – für Violine und Klavier (1878; orchestriert von [[Alexander Konstantinowitsch Glasunow|A.Glasunow]])
* ''[[Klaviertrio a-Moll]] op.&nbsp;50 „A la mèmoire d’un grand artiste“'' (1881/1882)
* ''[[Souvenir de Florence|Sextett d-Moll „Souvenir de Florence“ op.&nbsp;70]]'' – Streichsextett (1890; revidiert 1891/1892)

=== Klavierwerch ===
; Klavier zu 2 Händ
* ''[[Thema und Variationen a-Moll]]'' (1863/1864)
* ''[[Sonate cis-Moll]] op.&nbsp;posth.80'' (1865)
* ''[[Zwei Stücke|Zwei Stuck]] op.&nbsp;1'' (1863–1867)
* ''[[Souvenir de Hapsal]] op.&nbsp;2'' (1867)
* ''[[Valse-Caprice D-Dur]] op.&nbsp;4'' (1868)
* ''[[Romanze f-Moll]] op.&nbsp;5'' (1868)
* ''[[Valse-Scherzo A-Dur]] op.&nbsp;7'' (1870)
* ''[[Capriccio Ges-Dur]] op.&nbsp;8'' (1870)
* ''[[Drei Stücke|Drüü Stuck]] op.&nbsp;9'' (1870)
* ''[[Zwei Stücke|Zwei Stuck]] op.&nbsp;10'' (1871)
* ''[[Sechs Stücke|Sechs Stuck]] op.&nbsp;19'' (1873)
* ''[[Sechs Stücke über ein Thema|Sechs Stuck über es Thema]] op.&nbsp;21'' (1873)

* ''[[Die Jahreszeiten (Tschaikowski)|D Joohresziite]] op.&nbsp;37a'' – Zwölf Charakterstück (1875/1876), orchestriert vom [[Alexander Gauk]]; auch als op.&nbsp;37b oder op.&nbsp;37bis
* ''[[Marsch „Freiwillige Flotte“ C-Dur]] (1878)
* ''[[Große Sonate G-Dur|Grossi Sonate G-Dur]] op.&nbsp;37'' (1878)
* ''[[Kinderalbum|Chinderalbum]] (Jugendalbum) op.&nbsp;39'' – 24 liechti Stuck (1878)
* ''[[Zwölf Stücke|Zwölf Stuck]] op.&nbsp;40'' (1878)

* ''[[Sechs Stücke|Sechs Stuck]] op.&nbsp;51'' (1882)
* ''[[Impromptu-Caprice G-Dur]]'' (1884)
* ''[[Dumka c-Moll]] op.&nbsp;59'' – Ukrainische Dorfszene (1886)
* ''[[Walzer-Scherzo A-Dur]]'' (1889)
* ''[[Impromptu As-Dur]]'' (1889)
* ''[[Avei passionné e-Moll]]'' (1891(?); Herkunft umstritte)
* ''[[Militärmarsch B-Dur]]'' (1893)
* ''[[Achtzehn Stücke|Achtzäh Stuck]] op.&nbsp;72'' (1892)
* ''[[Nicht der Wind die Zweige rüttelt|Nöd de Wind d Zwiig rüttled]]'' – Klaviersatz zu dem Volkslied (1893)

; Klavier zu 4 Händen
* ''[[Fünfzig russische Volkslieder|Füfzg russischi Volkslieder]]'' (1868/1869)

=== Vokalinstrumentale Werch ===
**Singstimm und/oder Chor und Orchester**
* ''[[Auf den kommenden Schlaf c-Moll|Uf de kommendi Schlaf C-Moll]]'' – für gmischte Chor und Orchester (1863/1864)
* ''A d Freud'' – Kantate für Solostimmen, Chor und Orchester nach em [[Friedrich Schiller|Schiller]] (1865)
* ''[[Kantate zum Gedächtnis des 200. Geburtstages Zar Peter des Großen]]'' – für Tenor, gemischte Chor und Orchester (1872)
* ''[[Kantate zum 50-Jahr-Jubiläum von O. A. Petrow]]'' – für Tenor, gemischte Chor und Orchester nach em [[Nikolai Alexejewitsch Nekrassow|N. A. Nekrassow]] (1875)
* ''Moskau'' – Krönigskantate für Mezzosopran, Bariton, gemischte Chor und Orchester nach em [[Maikow]] (1883)

**Lieder*'

* *Min Genius, min Engel, min Früünd* – [[Afanassi Afanassjewitsch Fet|Fet]] (vor 1860)
* *S Lied vom Semphira* – [[Alexei Sergejewitsch Puschkin|Puschkin]] (Anfang vu dr 1860er)
* *Sächs Romanzen op.&nbsp;6* (1869)
* *So schnell vergesse* – [[Alexei Nikolajewitsch Apuchtin|Apuchtin]] (1870)
* *Sächs Romanze op.&nbsp;16* (1875)
* *Nimm mis Herz* – [[Afanassi Afanassjewitsch Fet|Fet]] (1873)
* *Sächs Romanze op.&nbsp;25* (1875)
* *Sächs Romanze op.&nbsp;27* (1875)
* *Sächs Romanze op.&nbsp;28* (1875)
* *Ich wett, mini Schmerze egössed sich* – Mey nach [[Heinrich Heine|Heine]] (1875)
* *Nöd lang meh wandle wird* – [[Grekow]] (1875)
* *Sächs Romanze op.&nbsp;38* (1878)
* *Sächs Duett op.&nbsp;46* (1880)
* *Siebe Romanze op.&nbsp;47* (1880)
* *Romeo und Julia – Szene mit Duett* (1881; 1893 beendet und instrumentiert vom [[Sergei Iwanowitsch Tanejew|S.Tanejew]])
* *Sächzäh Chinderlieder op.&nbsp;54* (1883)
* *Söchs Romanze op.&nbsp;57* (1883)
* *Zwölf Romanze op.&nbsp;60* (1886)
* *Sächs Romanze op.&nbsp;63* (1887)
* *Sächs Lieder op.&nbsp;65* – uf [[Französische Sprache|französische]] Text (1888)
* *Sächs Romanze op.&nbsp;73* – uf dütsche Text (1893)

=== Vokalwerch ===
* *Uf de kommendi Schlaf C-Moll* – für gemischte Chor (1863/1864)
* *Chor zum 50. Joohrestag de Rechtsschuel B-Dur* – für gemischte Chor (1885)
* *de Engel juchzt G-Dur* – für gemischte Chor (1887)
* *Di goldigi Wolke het gschlafe* – für gemischte Chor (1887)
* *Gruess an A.Rubinstein C-Dur* – für gemischte Chor (1889)
* *D Nachtigall D-Dur* – für gemischte Chor (1889)
* *Nöd de Kuckuck im füechte Fichtewald* – für gemischte Chor (1891)
* *Abig G-Dur* – für drüüstimmige Mannechor (1881)
* *Glückselig isch, wer lächled F-Dur* – für vierstimmige Mannechor (1887)
* *Warum de Freud Stimme wehre? B-Dur* – für Mannechor (1891)
* *Ohni Ziit E-Moll* – für Frauchor (vierstimmig) (1891)
* *Liturgie vum Heilige Johannes Chrysostomus op.&nbsp;41* – 14 Nummere für gemischte Chor (1878)
* *Nachtvesper op.&nbsp;52* – 17 Chöre für gemischte Chor (1881/1882)
* *Nün Chilechör* – für gemischte Chor (vierstimmig) (1884/1885)
* *Hymnus z Ehre vu dr Heilige Cyrill und Methodius F-Dur* – für gemischte Chor (1885)
* *D' Nacht* – für 4 Solostimme (SATB) mit Klavierbegleitig nach em [[Wolfgang Amadeus Mozart|Mozart]] [[Klavierfantasie KV 475]] (1893)

=== Transkriptione und Orchestrierige ===
* *De Wojewode op.&nbsp;3* – für Gsang und Klavier (1868)
* *De Wojewode op.&nbsp;3* – Potpurri für Klavier (1868)
* *De Wojewode op.&nbsp;3* – für Klavier zu 4 Händ (1868)
* *Sinfonie Nr.&nbsp;2 op.&nbsp;17* – für Klavier zu 4 Händ (1872)
* *Romanze op.&nbsp;16 Nr.&nbsp;5* – für Klavier (vor 1873)
* *Klavierkonzert Nr.&nbsp;1 op.&nbsp;23* – für 2 Klavier (1874)
* *Der Opritschnik* – für Gsang und Klavier (1874)
* *Melancholischi Serenade op.&nbsp;26* – für Violine und Klavier (1875)
* *Slawische Marsch op.&nbsp;31* – für Klavier (1876)
* *Dänischi Ouvertüre op.&nbsp;15* – für Klavier zu 4 Händ (1878)
* *Liturgie vum Heilige Johannes Chrysostomus op.&nbsp;41* – für Klavier (1878)
* *Orchestersuite Nr.&nbsp;1 op.&nbsp;43* – für Klavier zu 4 Händ (1878)
* *Eugen Onegin* – für Gsang und Klavier (1878)
* *Klavierkonzert Nr.&nbsp;2 op.&nbsp;44* – für 2 Klavier (1880)
* *Capriccio Italien op.&nbsp;45* – für Klavier zu 4 Händ (1883)
* *Serenade op.&nbsp;48* – für Klavier zu 4 Händ (1880)
* *Orchestersuite Nr.&nbsp;2 op.&nbsp;53* – für Klavier zu 4 Händ (1883)
* *Mazeppa* – für Gsang und Klavier (1883)
* *Chinderlied op.&nbsp;54 Nr.&nbsp;5* – für Gsang und Orchester (1884)
* *Romanze op.&nbsp;47 Nr.&nbsp;7* – für Gsang und Orchester (1884)
* *Orchestersuite Nr.&nbsp;3 op.&nbsp;55* – für Klavier zu 4 Händ (1884)
* *Moskau* – für Gsang und Klavier (vor 1885)
* *Pezzo capriccioso op.&nbsp;62* – für Violoncello und Klavier (1887)
* *D Zauberi* – für Gsang und Klavier (1887)
* *Andante cantabile*- 2. Satz us em *Striichquartett Nr 1. op.&nbsp;11* für Violoncello und Striichorchester, (1888(?))
* *Nocturne (Musigg)|Nocturne op.&nbsp;19 Nr.&nbsp;4* – für Violoncello und Orchester (1888)
* *Duett op.&nbsp;46 Nr.&nbsp;6* – für Gsang und Orchester (1888)
* *Chinderlied op.&nbsp;54 Nr.&nbsp;5* – für gemischte Chor a cappella (1889)
* *Pique Dame op.&nbsp;68* – 2 Fassig für Gsang und Klavier (1890)
* *Jolanthe op.&nbsp;69* – für Gsang und Klavier (1892)
* *De Nussknacker op.&nbsp;71* – für Klavier (als op.&nbsp;71b veröffentlicht) (1892)
* *Sinfonie Nr.&nbsp;6 op.&nbsp;74* – für Klavier zu 4 Händ (1893)
* *Klavierkonzert Nr.&nbsp;3 op.&nbsp;75* – für 2 Klavier (1893)
* *Weber: Menuetto capriccioso aus der „Klaviersonate op.&nbsp;39 Nr.&nbsp;2“* – für Orchester (1863)
* *Beethoven: Allegro der Violinsonate op.&nbsp;47* – für Violine und Orchester (1863/1864)
* *Beethoven: 1. Satz us de „Klaviersonate op.&nbsp;13 Nr.&nbsp;2“* – für Orchester (1863/1864)
* *Schumann: Adagio und Allegro brillante (Nr.&nbsp;11 und 12 der Sinfonischen Etüden op.&nbsp;13)* – für Orchester (1863/1864)
* *Gungl: Le Retour – für Orchester (1863/1864; unvollendet)
* *[[Alexander Dubuque|Dubuque]]: [[Maria-Dagmar]] – für Orchester (1886)
* *Dubuque: Liebeserinnerig* – für Klavier zu 4 Händen (1866/1867)
* *Dargomyschski: Kasatschok* – für Klavier (1867)
* *Auber: Ergänzige zur Opere „Le domino noir“ (1868)
* *[[Fünfzig russische Volkslieder]]* – für Klavier zu 4 Händ (1869)
* *[[Anton Grigorjewitsch Rubinstein|Rubinstein]]: [[Iwan IV. (Russland)|Iwan de Schrecklichi]]* – für Klavier zu 4 Händ (1869)
* *[[Alessandro Stradella|Stradella]]: [[O del mio dolce ardor]]* – für Gesang und Orchester (1870)
* *[[Domenico Cimarosa|Cimarosa]]: Terzett us de Opere „[[Il matrimonio segreto]]“ für Orchester (1870(?))
* *Rubinstein: Don Quixote für Klavier zu 4 Händ (1871)
* *[[Kinderlieder auf russische und ukrainische Melodien|Chinderlieder uf russische und ukrainische Melodie]]* – für Gsang und Klavier (1872 und 1877)
* *[[Joseph Haydn|Haydn]]: [[Österreichische Kaiserhymnen|Gott erhalte Franz den Kaiser]] – für Orchester (1874(?))
* *Schumann: Ballade für Heidebuebe op.&nbsp;122 Nr.&nbsp;1* – für Redner und Orchester (1874)
* *Liszt: De König vu Thule* – für Gsang und Orchester (1874)
* *Gaudeamus igitur* – für Mannechor mit Klavierbegleitig (1874)
* *Mozart: Figaros Hochziit* – Änderige vu e paar Rezitative (1875)
* *Dargomyschski: Di goldig Wulche het gschlafe* – für Gsangsterzett (STB) und Orchester (1876)
* *Glinka: Slawsja (Chor aus „Es lebe für Zaare“) – für Unisono-Chor und Striichorchester (1883)
* *[[Laroche]]: Fantasie-Ouvertüre us „[[Marmosina]]“* – für Klavier und Orchester (1888)
* *[[Sophie Menter|Menter]]: Ungarischi Zigünerwiisi* – für Klavier und Orchester (1892/1893)
* *[[Valse-Scherzo C-Dur]] op.&nbsp;34* – für Violine und Klavier
* *[[Franz Liszt|Liszt]]: Orchestrierung vum [[Klavierkonzert im ungarischen Stil|Klavierkonzert im ungarische Stil]]

=== Fragment und verloreni Werch ===
* *Anastasie-Valse* – für Klavier (1854), verlore
* *Mezza notte* – Lied für höchi Stimme uf italienische Text (Anfang der 1860er), verlore
* *Näch am Fluss, Näch de Brugg* – für Klavier (1862), verlore
* *D' Römer im Colosseum* – Schauspielmusigg (1863/1864), verlore
* *Boris Godunow* – Schauspielmusigg znere Szene nach em [[Alexander Sergejewitsch Puschkin|A. S. Puschkin]] (1863/1864), verlore
* *Oratorium* – für Solostimme, gemischte Chor und Orchester (1863/1864), verlore
* *Allegro f-Moll* – für Klavier (1863/1864), Skizze
* *Charaktertänz* – als „Tänz und Landmeitli“ i d Opere „De Wojewode“ uufgnoh (1865), verlore
* *E verwickleti Gschicht* – Schauspielmusigg zum Lustspiil vom P. S. Fedorow (1867), verlore
* *D Wojewode op.&nbsp;3* – Opere i 3 Äkt nach em A. N. Ostrowski (1867/1868; Libretto: A. N. Ostrowski und P. I. Tschaikowski), Uuruufführig: Moskau 1869; erhalte sind: Ouvertüre, Zwüscheaktmusigg und Ballettmusigg, rekonstruiert vom [[P. A. Lamm]] und [[Wissarion Jakowlewitsch Schebalin|W. J. Schebalin]]
* *Undine* – Opere i 3 Äkt (1869; Libretto: W. A. Sollogub), Uuruuffüehrig vu dr Fragment: Moskau [[1870]]; zerstört, e paar Teil i andere Kompositione brucht
* *Mandragora* – Oper nach [[S. A. Ratschinski]] (1869/1879), erhalte isch nu de „Chor vu de Blueme und Insekte“ für Chor und Orchester
* *Natur und Liebi Ges-Dur* – für 2 Sopran, Alt, Frauechor und Klavier (1870), verlore
* *Di blaue Früehlingsauge* – Lied nach em [[Heinrich Heine|Heine]] (1873), verlore
* *Truurmarsch uf Motive us de Opere „De Opritschnik“ für Klavier* (1877), verlore
* *D Fee* – Schauspielmusigg zum Bühnenstück vom [[O. Felier]], Wiegelied und Walzer (1879), verlore
* *Montenegro* – Musik zum lebige Bild „Verlesig vum Manifest zur Chriegserchlärig vo Russland ad Türkei“, für chlises (1880), verlore
* *Kantate* – für vierstimmigi Frauechor a cappella (1880)
* *Romeo und Julia* – Opere nach em [[William Shakespeare|Shakespeare]] (Anfang der 1880er), agfange isch nur es Duett vo Romeo und Julia, weles stellewiis uf d Musigg vum glichnamige [[Romeo und Julia (Tschaikowski)|Orchesterfantasie]] basiert, Vollendig des Duetts durch S. Tanejew, (1894)
* *Konzertstück für Flöte und Orchester* (1883), e paar Themene
* *Dornrösli* – Suite für Orchester (1889/1890), Skizze
* *Sinfonie Es-Dur* – (1891/1892), unvollendet, nur de ersti Satz instrumentiert, Sätze 1, 2 und 4 op.&nbsp;75 und op.&nbsp;79, 3.Satz Scherzo-Fantasie op.&nbsp;72 Nr.&nbsp;10 für Klavier, instrumentiert (1955) von S.Bogatyrijew und als Sinfonie Nr.&nbsp;7 usegäh
* *Momento lirico (Impromptu) As-Dur* – für Klavier (1892/1893), vollendet vmn S. Tanejew
* *Frühling* – Frauechor a cappella, verlore

== Literatur (Auswahl) ==
* Neue Tschaikowsky-Gesamtausgabe
* Susanne Dammann, Gattung und Einzelwerk im symphonischen Frühwerk Cajkovskijs, Stuttgart 1996.
* Susanne Dammann, Überlegungen zu einer problemgeschichtlichen Untersuchung von Cajkovskijs 4. Symphonie f-Moll, op.&nbsp;36, in: Internationales Cajkovskij-Symposium 1993 (= Cajkovskij-Studien Bd. 1), Mainz 1995, S.&nbsp;87–102. ISBN 3-7957-0295-X.
* Constantin Floros: *Peter Tschaikowsky.* Rowohlt, Reinbek 2006, ISBN 3-499-50668-8
* Edward Garden: *Tschaikowsky, Leben und Werk.* Stuttgart 1986.
* Everett Helm: *Peter I. Tschaikowsky.* Rowohlt, Reinbek 1976.
* Iwan Knorr: *Peter Tschaikowsky.* Harmonie, Berlin 1900.
* Nikolai van der Pals: *Tschaikowsky.* Athenaion, Potsdam 1940.
* Klaus Mann: *Symphonie Pathétique – Ein Tschaikowsky-Roman.* Rowohlt, Reinbek 1981, ISBN 3-499-22478-X
* Karl Hruby: *Peter Tschaikowsky. Eine monographische Studie.* Seemann Nachfolger, Leipzig 1902.
* Vladimir Volkoff: *Tchaïkovsky.* Julliard, Paris 1983.
* Michael Pitz-Grewenig: Vorwort zur Partitur-Ausgabe Tschaikowsky, Suite Nr.&nbsp;2, op.&nbsp;53, München 2006
* Michael Pitz-Grewenig: Vorwort zur Partitur-Ausgabe Tschaikowsky, Fantaisie de concert pour Piano avec accompagnement d’Orchestre ou d’un second Piano, op.&nbsp;56, München 2006
* Alexander Poznansky: *Tschaikowskys Tod. Geschichte und Revision einer Legende.* Schott, Mainz 1998, ISBN 3-254-08373-3
* Alexander Poznansky: *Čajkovskijs Homosexualität und sein Tod – Legenden und Wirklichkeit.* in: Čajkovskij-Studien, Band 3, im Auftrag der Tschaikowsky-Gesellschaft Klin/Tübingen, Hrsg. Thomas Kohlhase, Schott, Mainz 1998, ISBN 3-7957-0341-7
* Nina Berberova: Tschaikowsky. Biographie auf der Grundlage von Briefen (Dt. von A. Kamp), Claassen, 1989, ISBN 3-546-41297-4
* Roland John Wiley: *Tchaikovsky*, Oxford; New York, NY [u.&nbsp;a.] : Oxford Univ. Press, 2009, ISBN 978-0-19-536892-5

== Filme ==
# *Tschaikowski* (Чайковский (1969, Sowjetunion)), Regie: Igor Wassiljewitsch Talankin mit Innokenti Michailowitsch Smoktunowski als Tschaikowski
# *Tschaikowsky – Genie und Wahnsinn* (The Music Lovers (1970, Großbritannien)), Regie Ken Russell, Film von Melvyn Bragg mit Richard Chamberlain als Tschaikowsky und Glenda Jackson als seine Frau.
# *Es war eine rauschende Ballnacht'' (1939, Deutschland), Regie Carl Froelich, Film mit Hans Stüwe als Tschaikowsky und Zarah Leander als seine Frau.

## Einzelnachweise


## Weblinks

* 
* Kreusch Sheet Music Sammlung von Tschaikowskis Klavierwerken
* Tschaikowsky-Gesellschaft.de
* Werkausschnitt: Sinfonie Nr.&nbsp;5, Historische Aufnahme vom 8. Mai 1930 (Deutsches Rundfunk-Archiv)
* Classic Cat – Tchaikovsky mp3s
* Tchaikovsky Research
* Klaviernoten und Hörproben des Kinderalbums
* Gay Love-Letters from Tchaikovsky to his Nephew Bob Davidov
* Music Analysis. Aspects on sexuality and structure in the later symphonies of Tchaikovsky.